කුරුණෑගල- මාස්පොත දී කුරුණෑගල පොලිසියේ පොලිස් පරීක්ෂකවරයෙකු වෙඩි තබා ඝාතනය කිරීමේ සිද්ධියේ ප්‍රධාන සැකකරුට ආධාර අනුබල හා නවාතැන් දුන් පුද්ගලයෙකු පන්නල කොරලේවත්ත ප්‍රදේශයෙන් අද (01) අත්අඩංගුවට ගැනුනා.මෙහි ප්‍රධාන සැකකරු වූ 'මාතර රොෂාන්' නැමැත්තා 4/28 මිය ගියේ හම්බන්තොට පැලක සැඟව සිටියදී පොලිසිය සමග ඇතිවූ වෙඩි හුවමාරුවකින්.අද අත්අඩංගුවට ගත සැකකරුගේ නිවාස පිටුපස ප්ලාස්ටික් බටයක දමා වලලා තිබු T 56 ගිනි අවියක්, උණ්ඩ 28ක්, මැගසීනයක් පොලිසිය සොයා ගත්තා.එම ගිනි අවිය 'මාතර රොෂාන්' නැමැත්තා හික්කඩුව ප්‍රදේශයෙන් මිලට ගත එකක් බව ද සඳහන්.අද අත්අඩංගුවට ගත සැකකරු අපරාධ රැසකට සම්බන්ධ අයෙක් බව පොලිසිය කියා සිටිනවා.